המוצר הראשון שאני בוחרת לפתוח איתו את הפוסט הינו המוצר של Nivea Daily Essentials Refreshing Cleansing Mousse.
רכשתי אותו במוסקבה, וכשחזרתי לארץ, הופתעתי לגלות שיש אותו בארץ ולא הייתה מאושרת ממני. זהו בעצם מוס לניקוי ורענון העור, לעור רגיל עד מעורב.
אני חייבת לומר, שלאמא שלי יש מוס של גרלן, ואני פשוט מאוהבת בו, אך מאחר והעור שלי לא באמת זקוק למוס כל כך יוקרתי, החלטתי להתפנק לי ולנסות אחת של ניווה.
אני התאהבתי במוצר הזה. בגלל שעור הפנים שלי סופר רגיש, נורא חשוב לי להשתמש במוצרים לא כבדים מדי, אשר לא מגרים לי את העור.
עצם החוויה איתו מאוד כיפית, התרחיץ מוס חיוני ומאוד (!)מרגיע, הוא באמת מנקה את העור לעומק ביסודיות ובעידון רב, ומעניק לעור הפנים שלי המון לחות.
הנוסחה עם ויטמין E מתמוססת על העור ומגנה עליו. ואני שמחה לומר לכן בלב שלם שהמוצר הזה לא איכזב אותי. הוא הוריד את כל שאריות האיפור בצורה מושלמת, לא הייתי צריכה לשפשף חזק את עור הפנים שלי כדי לנקות אותו בצורה יסודית. הוא מאוד לא מורגש ולא כבד על העור ולכן פשוט מושלם לקיץ. מומלץ בחום!
ניתן להשיג את המוצר בפארמים בישראל (!). שלי נרכש במוסקבה.
בשביל להסיר את האיפור אני משתמשת ב *Loreal new Micellar water המגיע בכמות של 400 (!) מ”ל.
אני נורא מצטערת, אך לא התאפקתי והתחלתי להשתמש במוצר הזה יישר איך שקיבלתי אותו, ולכן אתן רואות עכשיו בתמונה בקבוק חדש לגמרי שהספקתי לרכוש כבר בפעם השנייה לאחר שקיבלתי אותו.
תוכלו וודאי להבין, כמה אני אוהבת את המוצר הזה. המלצתי לא פעם, ולא פעמיים בבלוג שלי על המים המיסלרים של לוראל, ולפני כמה זמן הם ייצאו בסדרה חדשה ובכמות גדולה יותר.
ישנם 2 סוגים בסדרה, אני קיבלתי לעור רגיש עד יבש, וזה לגמרי עושה עבורי את העבודה. המוצר נוסף על כך, מכיל מים מטוהרים וגליצרין.
ניתן להשתמש בו גם על עור הפנים, עיניים, ושפתיים. הוא אינו מכיל אלכוהול, ואין צורך לשטוף אחריו את הפנים.
אני באמת מרוצה מסדרת הניקוי הזו של לוראל, אני חושבת שהסדרה הזו מאוד מוצלחת, ואם אמא שלי אוהבת אותה (אמא שלי משתמשת רק במוצרי יוקרה), כנראה שלוראל עלו פה על משהו.
המים באמת מסירים לי את האיפור בצורה מעולה, הם לא מגרים או מייבשים לי את העור, הם מנקים אותו היטב ואף מרגיעים אותו. גם באזור של העיניים, הם לא מגרים אותו, ואך מצליחים להוריד את איפור העיניים בצורה מהירה ופשוטה. שאפו לוראל.
לפילינג אני משתמשת בפילינג של Sisley- gel nettoyant gommant buff and wash.
זהו ג’ל רחצה בוטאני לפנים להשבת הברק לעור אשר מגיע בשפורפרת ובכמות של 100 מ”ל, הפילינג הזה גרוס מאוד מאוד דק ועדין ככה שהוא מתאים לעור רגיש והוא אינו מגרה את העור.
בחברה מכנים אותו כג’ל ארומטי בוטאני. הפילינג הזה מנקה ומסיר את משטח התאים המתים והלכלוך. נוסף על כך, הג’ל הינו משלב פעולת לחות של פרוטאינים צמחיים עם תכונות ניקוי והרגעה. עוזר להחזיק במים וליצור פורמולה עדינה במיוחד.
אני חייבת לומר שהפילינג הזה אכן מדהים, הוא בין ג’ל לניקוי פנים או אפשר אף לכנות אותו כפילינג, אני מאוד מאוד אוהבת את המוצר הזה. אני משתמשת בו כפעמיים עד שלוש גג בשבוע, והוא מחליק לי את העור בצורה לא נורמלית, הוא מרגיע את העור ובאמת שומר לי על הלחות בפנים, הוא אינו מגרה לי את העור או גורם לאדמימותה ואף מנקה את אזור האף בצורה מעולה ++.
הג’ל הזה די יקר, ניתן להשיג אותו בסטרוברי ב300 ש”ח, אך תאמינו לי, שכזה דבר, עדיין לא ניסיתן. זה אחד ה-סודות שלי למראה עור נקי, בריא ומלא לחות!
המוצר הבא שאמליץ עליו הוא VILSEN- Ultra power mezo tonic. אלו בעצם מים, בסגנון הפיקס +, אך הרבה יותר זולים, והאמת? לא נופלים מהאיכות של הפיקס +.
אלו בעצם סוג של מי פנים או ספרי לרענון, אך שמתי לב שהוא יכול לשמש אחלה פריימר( ממש כמו הפיקס +) מפני שגם יש בו המון המון לחות, וגם המרכיב השני שלו הוא גליצרין שזה מעולה, ככה המייקאפ ישאר עמיד לאורך כל היום.
הספריי מעניק לעור הפנים תחושת זוהר, תחושת רענון עמוקה ומספק כמות לחות מספקת בהחלט. הספריי מגיע בכמות של 265 מ”ל, ועלה באזור סביבות החמישים שקלים.
הוא נמצא אצלי בשימוש יומיומי, והוא משמש לי כתחליף מעולה לקרם פנים, מפני שאני מוצאת שבקיץ ברגע שאני שמה קרם לחות זה מאוד מכביד לי על העור, וכתוצאה מכך, עור הפנים שלי מפריש יותר שמנוניות.
בדקתי איך הוא בתור פריימר, והמייקאפ בהחלט מחזיק יותר זמן ויתרה מכך, המייקאפ יושב בצורה מעולה מעל הספריי הזה. ככה ששווה לכן לנסות אותו. נרכש במוסקבה.
לאחר מכן אני עוברת לקרם עיניים של חברת Clinique- Pep start eye cream שדיברתי עליו כבר בפוסט מומלצים.
קרם עיניים מיועד בעיקר לנערות, עושה אחלה עבודה, נותן המון לחות לאזור מתחת לעיינים, נספג בקלות, לא פוגע באיפור שבא מעל, ואכן מצליח לטשטש טיפה את הכהויות.
צריך כמות קטנה של חומר וזה בהחלט מספיק לאזור של מתחת לעיניים.
והמוצר האחרון לפוסט הזה הינו ה Dr.Fischer- Younge spot Treatment Gel. זהו מוצר מדהים ופתרון מושלם לכל הבנות שסובלות מפצעונים או אדמומיות.
אמנם אני לא סובלת מפצעונים באופן מתמיד, אבל כן מדי פעם הם מחליטים שהם מתגעגעים אליי ובאים לבקר, ולשם כך, אני מקבלת אותם בברכה מפני שאני יודעת שאני מוכנה אליהם.
זהו בעצם ג’ל לטיפול נקודתי ומהיר בפגמי העור. הג’ל הזה מתאיםל סוג עור מעורב- שמן.
בנוסף, הג’ל הזה מכיל 2% חומצה סליצלית שזה תמיד תמיד טוב, הוא היפואלרגני, מותאים לעור רגיש(היי!), ובנוסף, שקוף וולא בישום.
מה מיוחד בג’ל הזה? שאלה טובה. הג’ל מכיל חומצה סליצילית כפי שכבר ציינתי בריכוז מקסימלי ותמצית פירות טבעית אשר מסייעת בחידוש פני העור והסרת תאי עור מתאים.
יחד עם זאת, הג’ל מכיל גם אבץ ואצות ים המסיעיים בספיחת עודפי הסבום והשומן בעור. פרו ויטמין B5 לריכוך ושמירה על הלחות האידיאלית בעור.
ואחרון חביב, הג’ל מכיל גם תמציות ענבים ותה ירוק ממקור טבעי לנטרול רדילקים חופשיים ולמניעת נזקי הסביבה והאקלים.
מהחברה טוענים שלאחר 4 שעות חל שיפור משמעותי בפגמי העור והאדמומיות מופחתת באופן הנראה לעין.
קודם כל, אתן חייבות להודות שזה מרשים. התיאור והההבטחות, ואני שמחה להודיע לכן, שאני לא מאוכזבת. המוצר עומד בציפייה שלו.
הוא אכן מפחית את נוכחות הפצעון, כמובן לא מעלים אותו לגמרי, אך מטפל בו באופן יעיל ומהיר. יחד עם זאת, מרחתי קצת מהג’ל על הלחיים מפני שהן תמיד אדומות אצלי, ושמתי לב שזה אכן מוריד את האדמומיות ומפחית אותה ,ומבחינתי, המוצר הזה קנה אותי. הוא חסך לי את השימוש היומיומי במייקאפ על מנת להסתיר את האדמומיות המעיקה הזו, ועל זה אני אסירת תודה לו!
מוצר מומלץ מאוד, אם אתן צריכות לייבש פצעון בדקה ה90, אם אתן רוצות להעלים אדמומיות מבלי להסתבך יותר מדי, זה המוצר האידיאלי בשבילכן. תוך כמה ימים, העור שלכן חלק ונטול פגמים.